Exxon Mobil
Exxon ja Mobil ovat perua John D. Rockefellerin omistamasta Standard Oil -yhtiöstä. Standard Oil pilkottiin Yhdysvaltain Korkeimman oikeuden päätöksellä 34 osaan vuonna 1911. Exxon tunnetaan yhä Yhdysvaltojen ulkopuolella nimellä Esso eli tuotemerkillä, jonka yritys otti käyttöön vuonna 1923. "Esso"-nimi oli muunnos Standard Oilin alkukirjaimista.
Chevron
Ecuadorilainen tuomioistuin langetti Chevronille 8,6 miljardin dollarin sakot ympäristön pilaamisesta. Paikalliset alkuasukkaiden ryhmät syyttävät Chevroniin sittemmin liittyneen Texacon kaataneen miljardeja litroja haitallisia aineita jokiin vuosien 1972–1992 välisenä aikana. Yhtiö ilmoitti valittavansa päätöksestä.